Public procurement notice: Contract Notice
Published: 2021-10-04
Buyer: VOLÁN Buszpark Kereskedelmi és Szolgáltató Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 34121000: Buses
Submission deadline: 2021-10-29
Award criteria: The most economic tender

Technical requirements: Új, távolsági kivitelű, emelt padlómagasságú, háromtengelyes szóló (M3/III. osztályú) autóbuszok beszerzése
Opciós mennyiség: 2 db diagnosztikai eszköz csomag, valamint a diagnosztikai eszköz használatához kapcsolódó oktatás (2 fő javító karbantartó személyzet oktatása a diagnosztikai eszköz átvételével egyidőben) és a diagnosztikai eszközre vonatkozó szoftverkövetés biztosítása (24 hónapra)
A szoftverkövetés időtartama: a diagnosztikai eszközök vonatkozásában az adott diagnosztikai eszköz leszállításától és annak átvételétől (részteljesítés) számított 24 hónap (azaz a diagnosztikai eszközökre vonatkozó jótállási időszak végéig)
AK szoftverkövetés alatt a következőket érti: A diagnosztikai eszközökhöz kapcsolódó szoftverkövetés, szoftverfrissítés biztosítása, licence jogosultság megszerzése és rendelkezésre állásának biztosítása.
Ajánlatkérő részéről elvárás, hogy a szoftverkövetés időtartama alatt, az adott hét munkanapjain, munkaidőben (6-14) Ajánlattevő biztosítson telefonos elérhetőséget (helpdesk-et) az esetlegesen felmerülő problémák, kérdések mielőbbi megoldása okán.
M3 járműkategória alatt Ajánlatkérő a 5/1990. (IV.12.) KÖHÉM rendelet alapján több mint 5t megengedett legnagyobb össztömegű autóbuszokat érti.
A járműkategória alábontása (M3/III): 661/2009/EK európai parlamenti és tanácsi rendelet IV. melléklet 107. számú előírása szerint „III. osztály”: kizárólag ülő utasok szállítására kialakított gépjárművek.
Új, távolsági kivitelű, emelt padlómagasságú, háromtengelyes szóló (M3/III. osztályú) autóbuszok beszerzése
Az ajánlatkérés új autóbuszokra szól, első forgalomba helyezéssel. Az autóbuszokat érvényes magyarországi műszaki vizsgával, nemzetközi vizsgával, forgalmi rendszámmal és a jármű rendszámára szóló Umweltplakett-tel kell átadni.
A műszaki követelmények alapján ajánlott autóbuszoknak a típusbizonyítvány / forgalomba helyezési engedély szerint megfelelőnek, azonos gyártmányúaknak és kivitelűeknek (egyformának) kell lenniük. A forgalmi engedély hivatalos feljegyzések rovatának tartalmaznia kell az „útkímélő tengely” bejegyzést, az „Emelt sebességű közlekedésre alkalmas (Tempo100)” bejegyzést, valamint a „Menetrend szerinti személyszállításra alkalmas” és „Közforgalmú személyszállításra alkalmas” bejegyzéseket is. Valamennyi - a vonatkozó előírásokban rögzített - szerkezeti elem rendelkezzen „e”/"E" jóváhagyási jellel (5/1990 (IV.12) KÖHÉM rendelet tartalmazza).
A megajánlott autóbuszoknak diesel üzeműeknek kell lenniük és legalább EURO 6 környezetvédelmi besorolású motorral kell rendelkezniük.
Nyertes ajánlattevő feladata az autóbuszvezetők és karbantartó szakemberek részére tartandó magyar nyelvű oktatás nyertes ajánlattevő telephelyén az autóbuszvezető és a karbantartó személyzet számára, az autóbusz működésével, használatával és karbantartásával kapcsolatosan a műszaki leírásban meghatározottak szerint.
Az emelt padló definíciója: Belépő felület lépcső, amin keresztül lehet a járófolyosóra feljutni. A feljutás során az utasok részére kézzel történő kapaszkodási lehetőség biztosítva legyen. Az autóbusz járópadlószintje alatt legalább 7,5 m3 térfogatú csomagtér legyen. Belépő magasság az alsó lépcsőfoknál maximum 380 mm. Belmagasság a járópadlószinten mérve: minimum 2 000 mm.
A beszerzendő diagnosztikai eszköz csomag száma: 2 db, valamint a diagnosztikai eszköz használatához kapcsolódó oktatás (2 fő javító karbantartó személyzet oktatása a diagnosztikai eszköz átvételével egyidőben) és a diagnosztikai eszközre vonatkozó szoftverkövetés biztosítása (24 hónapra)
Ajánlatkérő a diagnosztikai eszköz egységárát úgy kéri megadni, hogy abban szerepeljen a fentiek szerinti oktatás és jótállás biztosítása.

Eligibility requirements: Nem lehet ajánlattevő (AT), alvállalkozó (AV) és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bekezdéseiben meghatározott kizáró okok hatálya alatt áll. Kbt. 74. § (1) bek. a) és b) pontjai irányadók. A kizáró okok fenn nem állását (közös)AT(k), valamint adott esetben az alkalmasság igazolásában részt vevő szervezet előzetesen az egységes európai közbeszerzési dokumentummal (EEKD) köteles igazolni a 321/2015.(X.30.) Korm. rendelet (Kr.) II. fejezetében foglaltak szerint. Ajánlatkérő (AK) felhívja a figyelmet Kbt. 41/A. § (1), (3)-(5), 64. §, és a Kr. 4. § (3) bek. rendelkezéseire. Azon AV vonatkozásában, amelyek nem vesznek részt az alkalmasság igazolásában a Kbt. 67.§ (4) bek., ill. a Kr. 15. § (2) bek. alapján AT-nek be kell nyújtania arra vonatkozó nyilatkozatát, hogy nem vesz igénybe a Kbt.62. § (1)-(2) bek. szerinti kizáró okok hatálya alá eső AV-t (EKR űrlap). AT-nek EKR űrlap benyújtásával nyilatkoznia kell, hogy vonatkozásában folyamatban van-e változásbejegyzési eljárás. Folyamatban lévő változásbejegyzési eljárás esetében az AT az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A Kbt. 69. § (4)-(6) bek. alapján a felhívott AT-nek a Kr. 8.-10.§ és 12-16. § szerint kell igazolnia, hogy nem tartozik a kizáró okok hatálya alá. AK felhívja a figyelmet a Kbt. 69. § (11)-(11a) bek. és a Kr. 1. § (7) bek. rendelkezéseire.